# **DECIZIA ETAPEI DE ÎNCADRARE**

## Nr. număr din zz.ll.aaaa

PROIECT

Ca urmare a solicitării de emitere a acordului de mediu adresate de **S.C. ENGESER S.R.L.**, cu sediul în Str. Calea Timisorii, Nr. 3, Lipova , Judetul Arad, ...., înregistrată la APM Arad cu nr. 852/03.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.04.2017 că proiectul **CONSTRUIRE HALA PARTER, ACCES DIN DJ 682, AMENAJARE ŞI ÎMPREJMUIRE TEREN** propus a fi amplasat în **LIPOVA, Calea Timişorii, Nr. F.N (extras CF 302636)** nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele**:

a) proiectul se încadrează în prevederile Hotărârii Guvernului nr. 445/2009, anexa nr. 2 pct.10 lit a **proiecte de dezvoltare a unităţilor industriale**;

b) Terenul studiat este situat în intravilanul orașului Lipova, la 9,00 m sud faţă de drumul județean DJ 682 Lipova – Zăbrani. Terenul este accesibil direct dinspre DJ 682. La cca. 150 m nord-vest faţă de amplasament se află albia râului Mureș. Pe amplasamentul prezentat, beneficiarul va realiza o hală de producție de circuite și subansambluri electrice pentru aparaturi utilizate în domeniul diverselor servicii (medicale, alimentație publică, etc.). Materia primă utilizată sunt conductoare de cupru izolate în PVC, mufe, conectoare plastic, cuple, spliteri, etc. Construcția propusă va avea regimul de înălțime parter/parter înalt și va fi amplasată la max. 23,60 m de la frontul stradal (30,20 m față de marginea carosabilului DJ 682). Pentru funcționarea incintei vor fi amenajate alei carosabile, platforme parcaje angajați, cabină portar, zone verzi, împrejmuire teren.

Funcționalitatea construcțiilor:

**Hala producție** va fi amenajată în 4 zone distincte ca funcțiune:

-**zona administrativă** (Sc = 317,75 mp, H cornișă = 4,75 m), destinată birourilor necesare pentru 20 angajați și vestiarelor cu grupuri sanitare și dușuri, sală mese pentru muncitorii din zona de producție

-**zona de producție** (Sc = 1.101,00 mp, H cornișă = 4,75 m), pentru cca. 100 muncitori în 2 schimburi

-**zona de depozitare** materie primă și produse finite (Sc = 597,15 mp, H cornișă = 7,30 m)

-**zona de andocare** (Sc = 262,95 mp, H cornișă = 7,30 m), zonă acoperită, cu 2 laturi deschise

**Împrejmuire teren**

Pentru realizarea imprejmuirii se vor folosi stâlpi metalici, la interax 2,30 m, cu câmpul realizat din plasă metalică zincata (împrejmuirea va fi transparentă). Înălţimea împrejmirii va fi de 2,00 m, cu stâlpii metalici de h=2,00 m, cu fundaţii izolate din beton. Porţile de acces pietonal si auto vor fi metalice, cu acţionare automată. Perimetrul ocupat de împrejmuire este de 482 m;

Bilant teritorial incintă cu propuneri:

|  |  |  |  |  |  |
| --- | --- | --- | --- | --- | --- |
| **Nr. Crt.** | **Bilanţ teritorial** | **Existent** | | **Propus** | |
| **mp** | **%** | **mp** | **%** |
| 01. | Hală producție și depozitare | - | - | 2.296,70 | 16,70 |
| 02. | Circulaţii Carosabile, Pietonale, platforme auto, parcaje | -  - | -  - | 2.190  420 | 15,91  3,05 |
| 03. | Zone verzi amenajate | - | - | 8.659,30 | 62,89 |
| 04. | Zonă tehnico - edilitară | - | - | 200 | 1,45 |
| 05. | Terenuri arabile în intravilan | 13.766 | 100 | - | - |
| **TOTAL GENERAL** | | **13.766** | **100** | **13.766** | **100** |

c) cumularea cu alte proiecte - investiţia se realiza în zonă mixtă, subzonă – activităţi industriale, depozitare şi servicii. În imediata apropiere funcţionează un operator economic care are ca domeniu de activitate fabricarea de accesorii auto.

d) utilizarea resurselor naturale: amplasamentul se află în zonă industrială – terenul este arabil

e) producţia de deseuri:

În etapa care vizează implementarea proiectului - deşeurile rezultate se vor colecta în containere separate şi se vor preda societăţilor autorizate

-deşeurile menajere vor fi stocate/colectate separat în pubele find preluate de către operatorul care asigură salubrizarea oraşului;

f) emisiile poluante, inclusiv zgomotul şi alte surse de disconfort: - emisiile poluante produse de gazele de eşapament de la autovehiculele nu vor avea un impact semnificativ asupra populaţiei sau mediului;

g) riscul de accident, ţinându-se seama în special de substanţele şi de tehnologiile utilizate: - titularul de proiect va lua măsuri în vederea prevenirii accidentelor;

***2. Localizarea proiectelor (se ia in considerare sensibilitatea mediului în zona geografica posibil a fi afectata de proiect):***

2.1. utilizarea existentă a terenului: - arabil în intravilan zona mixtă, subzonă activităţi industriale, depozităre şi servicii (Certificatului de Urbanism nr. 91/06.12.2016);

2.2. relativa abundenta a resurselor naturale din zona, calitatea si capacitatea regenerativă a acestora: zona este preponderent agricolă

2.3. capacitatea de absorbţie a mediului, cu atentie deosebită pentru:

a) zonele umede: nu este cazul;

b ) zonele costiere: nu este cazul;

c) zonele montane si cele împădurite: nu este cazul;

d) parcurile şi rezervaţiile naturale: nu este cazul – zona supusă implementării proiectului este situat în afara unei arii naturale protejate de pe teritoriul judeţului Arad;

e) ariile clasificate sau zonele protejate prin legislaţia în vigoare, cum sunt: zone de protectie a faunei piscicole, bazine piscicole naturale si bazine piscicole amenajate etc.: nu este cazul;

f) zonele de protecţie specială, mai ales cele desemnate prin Ordonanţa de urgenta a Guvernului [nr. 57/2007](Doc:1070005703/18) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protecţie instituite conform prevederilor Legii apelor [nr. 107/1996](Doc:960010702/1), cu modificarile si completarile ulterioare, şi Hotararea Guvernului [nr. 930/2005](Doc:1050093003/2) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislatie au fost deja depasite: nu este cazul;

h) ariile dens populate: nu este cazul;

i) peisajele cu semnificatie istorica, culturala si arheologica: nu este cazul

***3. Caracteristicile impactului potential:***

a) extinderea impactului - aria geografica şi numarul persoanelor afectate:

*Nu este cazul - amplasamentul proiectului se află la o distanţă corespunzătoare faţă de zona rezidenţială astfel încât impactul generat să nu fie unul semnificativ asupra populaţiei.*

b) natura transfrontiera a impactului:

Nu este cazul - proiectul nu se regăseşte în lista activităţilor din Legea 22/2001 privind evaluarea impactului asupra mediului în context transfrontieră;

c) marimea şi complexitatea impactului: impactul nu va fi unul semnificativ, practic acesta nu va fi resimţit în afara amplasamentului dacă sunt respectate toate măsurile de protecţie a mediului;

d) probabilitatea impactului: impact redus;

e) durata, frecventa si reversibilitatea impactului: impact redus pe toată perioada de derulare a proiectului

**II. Motivele care au stat la baza luării deciziei etapei de încadrare în procedura de evaluare adecvată sunt următoarele**:

Amplasamentul proiectului nu se află în arie naturală protejată

**Condiţiile de realizare a proiectului:**

**Alimentarea cu apă potabilă**

Alimentarea cu apă potabilă va fi asigurată printr-o extindere de rețea de apă, pe o distanță de aproximativ 270 m de la ultimul cămin de vane de pe DJ 682, dinspre orașul Lipova, conform Studiului de soluție elaborat de Compania de Apă Arad S.A.

Rețeaua de apă propusă se va realiza din țeavă de polietilenă de înaltă densitate pe spațiul public, pe aliniamentul drumului de acces la amplasamentul studiat.

La intrarea în incintă, pe spațiul verde, se va monta un cămin de apometru complet echipat.

Pe rețeaua de apă propusă se vor amplasa cămine de vane pentru sectorizare și intervenție în caz de avarie.

**Canalizare menajeră**

Apele uzate menajere de la clădirea propusă vor fi colectate printr-o rețea de cămine și conducte din PVC tip SN4 din incintă și se vor deversa gravitațional într-o stație de pompare proprie. Din stația de pompare, apele uzate menajer vor fi pompate printr-o conductă de polietilenă de înaltă densitate pe o distanță de aproximativ 270 m, în rețeaua de canalizare menajeră existentă pe DJ 682, înspre orașul Lipova.

Conducta de refulare va fi montată pe carosabilul drumului de acces la amplasamentul studiat.

**Canalizare pluvială**

Apele pluviale de pe acoperișul halei, conventional curate, vor fi dirijate spre zonele verzi din incintă.

Apel pluviale de pe platforme și drumuri acces vor fi colectate prin rigole betonate şi tuburi din polietilenă şi vor fi dirijate spre bazinul de retenție propus în zona sud-estică a incintei. Compania Engeser nu utilizează uleiuri sau produse chimice în procesul de producție. Platformele vor fi echipate cu un set de produse de urgență, folosite pentru a neutraliza și opri infiltrarea în sol a uleiurilor sau combustibililor auto în caz de astfel de incindente la autovehiculele de transport.

**Se va respecta suprafaţa de spaţiu verde prevăzute în proiect.**

Se vor respecta prevederile punctelor de vedere/avizelor emise/eliberate de autorităţile competente (conform Certificatului de Urbanism nr. 91 din 06.12.2016 precum şi a documentaţiilor care au stat la baza emiterii acestora).

Titularul proiectului are obligatia:

-de a notifica autoritatea competentă pentru protecţia mediului dacă intervin elemente noi, necunoscute la data emiterii deciziei etapei de încadrare precum si asupra oricaror modificari ale conditiilor care au stat la baza prezentului document., înainte de realizarea modificării;

Se va notifica în scris Autoritatea de Mediu competentă (A.P.M Arad şi Garda Naţională de Mediu – Comisariatul Judeţean Arad) cu **5 zile lucrătoare** înainte de executarea unor lucrări ascunse (de ex: montarea conductei de evacuare a pe uzate menajere) precum şi ziua în care va avea loc operaţiunea).

**În conformitate cu prevederile legislaţiei de mediu în vigoare, la finalizarea lucrărilor de construcţie şi înainte de punerea în funcţiune, titularul investiţiei are obligaţia să notifice în scris A.P.M Arad şi G.N.M Arad în vederea efectuării unui control pentru verificarea condiţiilor din prezentul act de reglementare.**

**Înainte de începerea activităţii, se va solicita şi obţine de la A.P.M. Arad autorizaţia de mediu, act obligatoriu la punerea în funcţiune**.

Prezenta decizie este valabilă pe toată perioada punerii în aplicare a proiectului

Documentaţia care a stat la baza emiterii deciziei etapei de încadrare sunt:

-Notificare privind solicitarea acodului de mediu (înregistrare SIM 263/08.03.2017);

-Certificat de Urbanism nr. 91 din 06.12.2016 eliberat de Oraşul Lipova

-Chitanţa nr. 28149 din 09.03.2017 privind parcurgerea etapei de evaluarea iniţială;

-Extras de Carte Funciară nr. cadastral 302636 eliberat în data de 31.10.2016 de Oficiul de Cadastru şi Publicitate Imobiliară Lipova

-Memoriu de prezentare întocmit de ARHITECTONIC SRL şi lista de control privind încadare proiectului în procedura de evaluare a impactului asupra mediului

-Chitanţa nr. 28441 din 10.04.2017 privind parcurgerea etapei de încadrare

-Proces verbal nr. 5453/19.04.2017 încheiat ca urmare a întrunirii Comisiei de Analiză Tehnică

-Aviz nr. 4236 / 28.03.2017 eliberat de către Consiliul Judeţean – Direcţia Tehnică SADP;

-Aviz nr. 24257/30.03.2017 de soluţie tehnică pentru extindere reţa de apă şi canal, branşament apă şi racord canal emis de SC COMPANIA DE APĂ RAD SA

-Planşe anexă documentaţiei: plan topografic analogic şi digital; plan de încadrare în zonă; plan de situaţie existent; plan reglementări edilitare

**Informarea publicului privind procedura de evaluare a impactului asupra mediului:**

**-Jurnalul Aradean din data de 13.04.2017;**

**-Anunţ postat pe siteul APM Arad în data de 14.04.2017**

**-**

**-**

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

Director executiv,

DANOIU DANA MONICA

Şef Serviciu A.A.A

Adina ORĂŞAN

Întocmit,

Claudiu BOCIORT